ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
কোভিড-১৯ মোকাবিলায় এমএসএমই-র কারিগরি কেন্দ্রগুলির গুরুত্বপূর্ণ ভূমিকা
নয়াদিল্লি, ০৫ এপ্রিল, ২০২০
দেশ এখন বিভিন্নভাবে করোনা ভাইরাস মোকাবিলা করছে। কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রকের ১৮টি চালু কারিগরি কেন্দ্র ওস্বশাসিত সংস্থাগুলি কোভিড-১৯ মোকাবিলায় গুরুত্বপূর্ণ ভূমিকা পালন করে চলেছে। কলকাতার সেন্ট্রাল টুল রুম ও ট্রেনিং সেন্টার সাগর দত্ত সুপার স্পেশালিটি হাসপাতালের সঙ্গে সহযোগিতায়স্বল্প মূল্যের ভেন্টিলেটর তৈরি করছে। এই ভেন্টিলেটরগুলির গুণমান যাচাই করার জন্য পরীক্ষায় পাঠানো হচ্ছে। সেই সঙ্গে, এই ভেন্টিলেটরগুলির কার্যকরিতাও খতিয়ে দেখা হবে। উল্লেখ করা যেতে পারে, কলকাতার এই প্রতিষ্ঠানটি খুব শীঘ্রই প্রতি মাসে ২০ হাজার এই ধরনের ভেন্টিলেটর উৎপাদন শুরু করবে।
চেন্নাইয়ের সেন্ট্রাল ফুটওয়্যার ট্রেনিং ইন্সটিটিউট মাস্ক এবং মেডিকেল গাউন সিলিংএর জন্য হট সিলিং মেশিন বসিয়েছে। গতকাল এখানে কাজ শুরু হয়েছে। ভবিষ্যতে এই কেন্দ্রে এধরনের আরো দুটি মেশিন বসানো হবে। হায়দরাবাদের এমএসএমই টেকনোলজি সেন্টার প্রটোটাইপ ভেন্টিলেটর তৈরির কাজে যুক্ত রয়েছে। এই ধরনের ভেন্টিলেটরগুলিতে সেন্সর-ভিত্তিক ইলেক্ট্রো মেকানিক্যাল পদ্ধতি ব্যবহার করা হয়েছে।
এদিকে কনৌজের এমএসএমই টেকনোলজি সেন্টার অ্যালকোহল-ভিত্তিক স্যানিটাইজার উৎপাদন শুরু করেছে। এই স্যানিটাইজার রেল সহ অন্যান্য প্রতিষ্ঠানকেও সরবরাহ করা হবে। এছাড়াও, ইন্সটিটিউট ফর ডিজাইন অফ ইলেক্ট্রিক্যাল মেজারিং ইন্সট্রুমেন্ট আয়ন-ভিত্তিক স্যানিটাইজার উৎপাদন করছে। এই হ্যান্ড স্যানিটাইজারের কার্যকরিতা যদি প্রমাণিত হয়, তা হলে এর ব্যবহার একাধিক ক্ষেত্রে সম্ভব।
মন্ত্রকের এই প্রতিষ্ঠানগুলি ছাড়াও হায়দরাবাদ, ভুবনেশ্বর ও জামশেদপুরের টেকনোলজি সেন্টারগুলি করোনা টেস্টিং কিট উৎপাদন শুরু করবে। ভুবনেশ্বর সেন্টারে ইতিমধ্যেই এ ধরনের টেস্টিং কিট তৈরি করা হয়েছে। এগুলির কার্যকরিতা একবার প্রমাণিত হলে অন্যান্য সেন্টারেও উৎপাদন প্রক্রিয়া শুরু হবে।
(CG/BD/SB
স্বাস্থ্যওপরিবারকল্যাণমন্ত্রক
ডঃ হর্ষবর্ধনের সঙ্গে সাক্ষাৎ করলেন বিল গেটস
নয়াদিল্লি, ১৮ নভেম্বর, ২০১৯
বিল অ্যান্ড মেলিন্ডা গেটস ফাউন্ডেশনের সহ-সভাপতি বিল গেটস আজ কেন্দ্রীয় স্বাস্হ্য ও পরিবার কল্যাণ মন্ত্রী ডঃ হর্ষবর্ধনের সঙ্গে সাক্ষাৎ করেন। উভয়ের উপস্হিতিতে গেটস ফাউন্ডেশন এবং কেন্দ্রীয় স্বাস্হ্য মন্ত্রকের মধ্যে একটি সমঝোতাপত্র স্বাক্ষরিত হয়। সমঝোতাপত্রে স্বাক্ষর করেন কেন্দ্রীয় স্বাস্হ্য ও পরিবার কল্যাণ মন্ত্রকের  যুগ্ম সচিব লাভ আগরওয়াল এবং বিল অ্যান্ড মেলিন্ডা গেটস ফাউন্ডেশনের ভারতীয় শাখার অধিকর্তা মিঃ এম হরি মেনন।
সমঝোতাপত্র স্বাক্ষর অনুষ্ঠানে কেন্দ্রীয় স্বাস্হ্য ও পরিবার কল্যাণ মন্ত্রী ডঃ হর্ষবর্ধন প্রধানমন্ত্রী জন আরোগ্য যোজনার আওতায় আয়ুষ্মান ভারত প্রকল্পে ভারতীয় নাগরিকদের স্বাস্হ্য পরিষেবার ক্ষেত্রে সরকারের পদক্ষেপের কথা উল্লেখ করেন। তিনি বলেন, দেশে নাগরিকদের স্বাস্হ্যর বিষয়টি সবসময় গুরুত্ব দিয়েছে সরকার। টীকাকরণ, শিশু মৃত্যুর হার কমানো, যক্ষ্মামুক্ত ভারত গঠনে সরকার উদ্যোগ নিয়েছে বলেও তিনি কথা প্রসঙ্গে জানান।
SSS/SS/NS
(Visitor Counter : 69
মানবসম্পদবিকাশমন্ত্রক
বহু বিষয়ে লেখাপড়ার সুযোগ বৃদ্ধি করতে নতুন প্রজন্মের কাছে সিবিএসই কৃত্রিম মেধাকে নবম শ্রেণিতে ২০১৯-২০ শিক্ষাবর্ষ থেকে একটি বিষয় হিসেবে অন্তর্ভুক্ত করেছে – শিক্ষামন্ত্রী
নতুন দিল্লি, ১৭ই সেপ্টেম্বর, ২০২০
কেন্দ্রীয় মধ্যশিক্ষা পর্ষদ  জানিয়েছে, নতুন প্রজন্মকে বহু বিষয়ে শিক্ষাদানের সুযোগ করে দিতে তাদের অনুমোদিত বিদ্যালয়গুলিতে ২০১৯ – ২০ শিক্ষাবর্ষ থেকে কৃত্রিম মেধাকে একটি বিষয় হিসেবে অন্তর্ভুক্ত করা হয়েছে। নবম শ্রেণির ছাত্র-ছাত্রীরা এই সুযোগ পাচ্ছেন। সংশ্লিষ্ট বিষয়টির পাঠক্রম এবং পাঠ্যপুস্তক তৈরিতে ইনটেল, আইবিএম, মাইক্রোসফট, প্রাইভেট স্কুলস এর মতো সংস্থাগুলি সিবিএসসি – কে সাহায্য করছে। দেশের বিভিন্ন প্রান্তে কৃত্রিম মেধার বিষয়ে সিবিএসই, ৪১টি প্রশিক্ষণ কর্মসূচীর আয়োজন করেছিল। যেখানে ১৬৯০ জন অধ্যক্ষ এবং শিক্ষক – শিক্ষিকা প্রশিক্ষণ নিয়েছেন। সিবিএসই অনুমোদিত বিদ্যালয়গুলিতে অষ্টম থেকে একাদশ শ্রেণি পর্যন্ত কৃত্রিম মেধা নিয়ে পঠন – পাঠন শুরু হয়েছে।
শিক্ষা মন্ত্রকের অধীনস্থ কারিগরি শিক্ষা বিষয়ক নিয়ামক সংস্থা অল ইন্ডিয়া কাউন্সিল ফর টেকনিক্যাল এডুকেশন , শিক্ষামূলক প্রযুক্তি নিয়ে কাজ করে, এরকম কয়েকটি সংস্থাকে ন্যাশনাল এডুকেশনাল অ্যালায়েন্স ফর টেকনোলজির আওতায় নির্বাচিত করেছে। এআইসিটিই, বিভিন্ন প্রতিষ্ঠানে কৃত্রিম মেধা এবং ডেটা সায়েন্স নিয়ে পড়াশুনা করার সুযোগ করে দিয়েছে। বিভিন্ন আই আই টি এবং আই আই আই টি কৃত্রিম মেধা নিয়ে পড়াশুনা করার সুযোগ তৈরি করেছে।
জাতীয় স্তরে বিভিন্ন প্রতিষ্ঠান এবং শিল্প সংস্থাগুলির সহায়তায় এআইসিটিই, শিক্ষক – শিক্ষিকা এবং শিক্ষাকর্মী তৈরীর জন্য ফ্যাকাল্টি ডেভলপমেন্ট প্রোগ্রাম  পরিচালনা করেছে। এপর্যন্ত আড়াইশোটি এফডিপি অনুষ্ঠিত হয়েছে। যেখানে কৃত্রিম মেধাকে বিশেষ গুরুত্ব দেওয়া হয়েছে। সিবিএসই, তাদের বিভিন্ন স্কুলের শিক্ষক – শিক্ষিকাদের এই কর্মসূচীতে যোগদানের সুযোগ করে দিয়েছে। এআইসিটিই, একটি ইনোভেশন সেল তৈরি করেছে। এই সেল বিভিন্ন উচ্চশিক্ষা প্রতিষ্ঠানে ১৬০০ ইনোভেশন কাউন্সিল গঠন করেছে। প্রতিটি আইআইআইটি তাদের ছাত্র – ছাত্রীদের উদ্ভাবনীমূলক কাজকর্মে উৎসাহ দেবার জন্য ইনকিউবেশন সেন্টার গঠন করেছে।
কেন্দ্র, সামাজিক দিক দিয়ে প্রাসঙ্গিক౼এধরণের বিষয় নিয়ে গবেষণা করতে উৎসাহ দিচ্ছে। এর জন্য ইমপ্রিন্ট এবং উচ্চতর আবিস্কার যোজনা শুরু করেছে। ইমপ্রিন্টে ৫০ শতাংশ খরচ শিক্ষা মন্ত্রক বহন করে। বাকি অর্থ অংশগ্রহণকারী মন্ত্রক বা দপ্তর থেকে দেওয়া হয়। উচ্চতর আবিস্কার যোজনায় শিক্ষা মন্ত্রক, ৫০ শতাংশ অর্থ দেয়। ২৫ শতাংশ অর্থ শিল্প সংস্থা এবং বাকি অর্থ অংশগ্রহণকারী মন্ত্রক বা দপ্তর দিয়ে থাকে।
রাজ্যসভায় আজ এক প্রশ্নের লিখিত জবাবে এই তথ্য দিয়েছেন কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’।
(CG/CB/SFS
প্রধানমন্ত্রীরদপ্তর
‘এক ভারত শ্রেষ্ঠ ভারত’ চিন্তাভাবনা অনুসরণে আয়োজিত সৌরাষ্ট্র তামিল সঙ্গমম-এর সমাপ্তি পর্বে ভাষণ দেবেন প্রধানমন্ত্রী
নয়াদিল্লি, ২৫ এপ্রিল, ২০২৩
সৌরাষ্ট্র তামিল সঙ্গমম-এর সমাপ্তি অনুষ্ঠানে আগামী ২৬ এপ্রিল বেলা ১০-৩০ মিনিটে ভাষণ দেবেন প্রধানমন্ত্রী শ্রী নরেন্দ্র মোদী। ভিডিও কনফারেন্সের মঞ্চে তিনি তাঁর বক্তব্য সকলের সামনে তুলে ধরবেন।
প্রধানমন্ত্রীর ‘এক ভারত শ্রেষ্ঠ ভারত’-এর আদর্শ ও চিন্তাভাবনা অনুসরণে সৌরাষ্ট্র তামিল সঙ্গমম আয়োজিত হয়। দেশের বিভিন্ন প্রান্তের নাগরিকদের মধ্যে বহু বছরের ঐতিহ্যবাহী সম্পর্কের পুনরুদ্ধার প্রচেষ্টা থেকেই ‘এক ভারত শ্রেষ্ঠ ভারত’ চিন্তাভাবনাটি জন্ম নিয়েছে। প্রসঙ্গত উল্লেখ করা যেতে পারে যে এই আদর্শ ও চিন্তাভাবনার অনুসরণেই এর আগে আয়োজিত হয় কাশী তামিল সঙ্গমম। গুজরাট এবং তামিলনাড়ুর মিলিত সংস্কৃতি ও ঐতিহ্যের উদযাপনের মধ্য দিয়ে সৌরাষ্ট্র তামিল সঙ্গমম-কে সফল করে তোলার চেষ্টা করা হয়েছে।
ঐতিহাসিক দৃষ্টিকোণ থেকে বিষয়টি ব্যাখ্যা করলে দেখা যাবে যে বহু শতাব্দী আগে সৌরাষ্ট্র অঞ্চলের বেশ কিছু মানুষ তামিলনাড়ুতে এসে বসবাস করতে শুরু করেন। একদা সৌরাষ্ট্রবাসী তামিল জনসাধারণকে তাঁদের মূল শেকড়ের সঙ্গে আরও একবার পরিচিত হওয়ার সুযোগ এনে দিয়েছে সৌরাষ্ট্র তামিল সঙ্গমম।
দশদিনের এই বিশেষ উদযাপনে ৩ হাজারেরও বেশি একদা সৌরাষ্ট্র নিবাসী তামিল সোমনাথ দর্শনে আসেন একটি বিশেষ ট্রেনে। উৎসবের সূচনা হয় এ মাসের ১৭ এপ্রিল। আগামী ২৬ এপ্রিল সোমনাথ-এ তারই পরিসমাপ্তি।
PG/SKD/DM/
(
স্বরাষ্ট্র মন্ত্রক
বেআইনি কার্যকলাপ  আইন, ১৯৬৭-র আওতায় কয়েকজনকে জঙ্গি হিসেবে ঘোষণা
নয়াদিল্লি, ৪ সেপ্টেম্বর, ২০১৯
- কার্যকলাপ  আইন, ১৯৬৭-তে সম্প্রতি যে সংশোধন করা হয়েছে সেই অনুসারে কেন্দ্রীয় সরকার নিম্নলিখিত ব্যক্তিদের সন্ত্রাসবাদী হিসেবে এবং তাদের নাম আইনের ৪ নং তফশিলে অন্তর্ভুক্ত করার কথা ঘোষণা করেছে। এরা হল :
1. জঈশ-ই-মহম্মদের প্রধান, প্রতিষ্ঠাতা ও সক্রিয় নেতা মৌলানা মাসুদ আজহার
2. লস্কর-ই-তৈবা বা জামাত-উদ-দাওয়া-র প্রধান, প্রতিষ্ঠাতা ও সক্রিয় নেতা হাফিজ মহম্মদ
3. লস্কর-ই-তৈবা-র চিফ অপারেশন কমান্ডার এবং এই সংগঠনের প্রতিষ্ঠাতা সদস্য জাকি-উর-রেহমান লাখভি
4. আন্তর্জাতিক স্তরে আন্ডারওয়ার্ল্ড অপরাধ সিন্ডিকেট পরিচালনাকারী এবং সন্ত্রাসমূলক কাজকর্মে মদত দেওয়ার সঙ্গে যুক্ত দাউদ ইব্রাহিম কাসকর।
উপরোক্ত প্রত্যেকেই ভারতে জঙ্গি হামলার সঙ্গে জড়িত থেকেছে এবং রাষ্ট্রসঙ্ঘ এদেরকে বিশ্ব সন্ত্রাসবাদী হিসেবে বর্ণনা করেছে।
আগে, যখন জঙ্গি সংগঠনগুলিকে নিষিদ্ধ ঘোষণা করা হত তখন সংগঠনের সঙ্গে যুক্ত ব্যক্তিরা সহজেই সংগঠনের নাম পালটে জঙ্গি কার্যকলাপ চালিয়ে যেত।
SSS/BD/DM
(Visitor Counter : 67
তথ্যওসম্প্রচারমন্ত্রক
“আজাদি কি অমৃত মহোৎসব”এর ওপর রিজিওনাল আউটরিচ ব্যুরোর ৫ দিনের ছবির প্রদর্শনী
কলকাতা, ১২ মার্চ ২০২১
ভারতের স্বাধীনতার ৭৫তম বর্ষপূর্তি উপলক্ষ্যে আজ কলকাতার সল্ট লেকের সিজিও কমপ্লেক্সে আজাদি কি অমৃত মহোৎসব বিষয়ের ওপর একটি ছবির প্রদর্শনীর আয়োজন করা হয়েছে। তথ্য ও সম্প্রচার মন্ত্রকের রিজিওনাল আউটরিচ ব্যুরো এই প্রদর্শনীর আয়োজন করেছে। বিজ্ঞান সংগ্রহশালারগুলির জাতীয় পরিষদের মহা নির্দেশক শ্রী এ ডি চৌধুরী প্রদর্শনীর উদ্বোধন করেছেন। উদ্বোধনী অনুষ্ঠানে বোটানিকাল সার্ভে অফ ইন্ডিয়ার নির্দেশক ডঃ এ এ মাও, তথ্য ও সম্প্রচার মন্ত্রকের অতিরিক্ত মহানির্দেশক শ্রীমতি জেন নামচু, রিজিওনাল আউটরিচ ব্যুরোর নির্দেশক শ্রী একেএ লাকরা উপস্থিত ছিলেন। ১২ই মার্চ ডান্ডি অভিযান শুরু হয়েছিল। সেই দিনটিকে স্মরণ করে আজ এই প্রদর্শনীর আয়োজন করা হয়েছে। প্রদর্শনীতে স্বাধীনতা আন্দোলনের বিভিন্ন ছবি ছাড়াও মহাত্মা গান্ধী, নেতাজী সুভাষ চন্দ্র বসু এবং সর্দার বল্লভ ভাই প্যাটেলের মতো নেতৃবৃন্দের ভূমিকা সম্বলিত বিভিন্ন ছবি প্রদর্শিত হয়েছে।
৫ দিন ধরে এই প্রদর্শনী চলবে।
প্রধানমন্ত্রীরদপ্তর
প্রধানমন্ত্রীর বারাণসী সফর আগামী ১৬ ফেব্রুয়ারি
নয়াদিল্লি, ১৪ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আগামী ১৬ই ফেব্রুয়ারি একদিনের জন্য তাঁর সংসদীয় কেন্দ্র বারাণসী সফর করবেন।
প্রধানমন্ত্রী শ্রী জগৎগুরু বিশ্বারাধ্য গুরুকুলের শতবার্ষিকী সমাপ্তি উদযাপন অনুষ্ঠানে যোগ দেবেন। শ্রী মোদী শ্রী ১৯টি ভাষায় সিদ্ধান্ত শিখামণি মুনি গ্রন্হের অনুবাদ এবং এর মোবাইল অ্যাপের সূচনা করবেন।
পরে শ্রী নরেন্দ্র মোদী পন্ডিত দীনদয়াল উপাধ্যায় স্মারক কেন্দ্রটি জাতির উদ্দেশে উৎসর্গ করবেন। অনুষ্ঠানে প্রধানমন্ত্রী পন্ডিত দীনদয়াল উপাধ্যায়ের ৬৩ ফুট উচ্চতার পঞ্চ লোহা মূর্তির আবরণ উন্মোচন করবেন। পন্ডিত দীনদয়াল উপাধ্যায়ের এটি দেশের মধ্যে সবথেকে বড় মূর্তি। ২০০রও বেশি শিল্পী দিন-রাত কাজ করে এক বছরের মধ্যে এই মূর্তি নির্মাণ সম্পূর্ণ করেছে।
এই স্মারক কেন্দ্রে পন্ডিত দীনদয়াল উপাধ্যায় জীবনী এবং কর্মকান্ড তুলে ধরা হয়েছে। ৩০ জন ওডিশার হস্তশিল্পী এবং শিল্পী বিগত এক বছর ধরে এই প্রকল্পের কাজ করেছেন।
প্রধানমন্ত্রী এরপর একটি জনসভায় অংশ নেবেন। সেখানে ৩০টি প্রকল্প জাতির উদ্দেশে উৎসর্গ করবেন তিনি। এই প্রকল্পগুলির মধ্যে কাশির হিন্দু বিশ্ববিদ্যালয়ের ৪৩০-টি শয্যা বিশিষ্ট সুপার স্পেশালিটি সরকারি হাসপাতাল এবং মনোরোগ চিকিৎসার জন্য ৭৪-টি শয্যা বিশিষ্ট হাসপাতালও রয়েছে।
প্রধানমন্ত্রী ভিডিও লিঙ্কের সাহায্যে আইআরসিটিসি-র মহাকাল এক্সপ্রেস ট্রেনের যাত্রাপথেরও সূচনা করবেন। এই ট্রেনটি বারাণসী, উজ্জ্বয়িনী এবং ওঙ্কারেশ্বর এই তিনটি ধর্মীয় স্হানের মধ্যে সংযোগ স্হাপন করবে। এটিই দেশের মধ্যে প্রথম যাত্রীদের জন্য রাত্রিকালীন সফররত বেসরকারি ট্রেন।
প্রধানমন্ত্রী শ্রী মোদী ‘কাশি এক রূপ অনেক’-অনুষ্ঠানেরও সূচনা করবেন। আমেরিকা, ইংল্যান্ড, অস্ট্রেলিয়া-সহ বিশ্বের বিভিন্ন প্রান্ত থেকে আসা শিল্পী এবং ক্রেতাদের সঙ্গেও আলাপচারিতায় অংশ নেবেন প্রধানমন্ত্রী। পন্ডিত দীনদয়াল উপাধ্যায় হস্তকলা সঙ্কুলে দু’দিনের এই ‘কাশি এক রূপ অনেক’ অনুষ্ঠানের আয়োজন করা হয়েছে। এখানে উত্তরপ্রদেশের সমস্ত পণ্য প্রদর্শিত হবে।
SSS/SS /NS
(Visitor Counter : 86
প্রধানমন্ত্রীরদপ্তর
সেরাম ইনস্টিটিউট অফ ইন্ডিয়া ও ভারত বায়োটেকের টিকার অনুমোদনপ্রাপ্তিতে প্রধানমন্ত্রীর জাতিকে অভিনন্দন
করোনা যোদ্ধাদের প্রতি কৃতজ্ঞতা
নতুনদিল্লি, ৩রা জানুয়ারী, ২০২১
প্রধানমন্ত্রী শ্রী নরেন্দ্র মোদী সেরাম ইন্সটিটিউট অফ ইন্ডিয়া এবং ভারত বায়োটেকের টিকাকে ডিসিজিআই-এর অনুমোদন দেওয়াকে করোনার বিরুদ্ধে লড়াই-এ সাহায্যর ক্ষেত্রে একটি গুরুত্বপূর্ণ সিদ্ধান্ত বলে মন্তব্য করেছেন।
এক গুচ্ছ ট্যুইট বার্তায় প্রধানমন্ত্রী বলেছেন,
“ একটি উজ্জ্বীবিত লড়াই-এ গুরুত্বপূর্ণ সিদ্ধান্ত !
ডিসিজিআই @SerumInstIndia এবং @BharatBiotechর টিকাকে অনুমোদন দেওয়ায় স্বাস্থ্যবান ও কোভিডমুক্ত জাতি গঠনের পথে এগিয়ে যাওয়ায় গতি আসবে।
ভারতকে অভিনন্দন।
আমাদের কঠোর পরিশ্রমী বিজ্ঞানী ও উদ্ভাবকদের অভিনন্দন। “
“যে দুটি টিকাকে জরুরী পরিস্থিতির মোকাবিলার জন্য অনুমোদন দেওয়া হয়েছে সেগুলি ভারতে তৈরি হওয়ায় প্রত্যেক ভারতবাসী গর্বিত! যত্ন ও পরদুঃখকাতরতার মনোভাবে আত্মনির্ভর ভারতের স্বপ্নপূরণে আমাদের বিজ্ঞানীরা কতটা আন্তরিক, এর মাধ্যমে সেটি প্রতিফলিত হয়েছে।“
“আমরা আবারো আমাদের চিকিৎসক, চিকিৎসা কর্মী বিজ্ঞানী, পুলিশ কর্মী, সাফাই কর্মচারী সহ সব করোনা যোদ্ধাদের এই প্রতিকূল পরিস্থিতিতে তাঁদের অনবদ্য কর্তব্যপালনের জন্য কৃতজ্ঞতা জানাচ্ছি। বহু মানুষের প্রাণ বাঁচানোর জন্য আমরা সবসময় তাঁদের প্রতি কৃতজ্ঞ থাকব।“
প্রধানমন্ত্রীরদপ্তর
পদ্মশ্রী জয়ী শ্রী প্রেমজিৎ বারিয়ার শিল্পকর্ম সকলের সঙ্গে ভাগ করে নিলেন প্রধানমন্ত্রী
নয়াদিল্লি, ১৬ এপ্রিল, ২০২৩
দিউ-এর বিখ্যাত শিল্পকর্ম নিয়ে পদ্মশ্রী জয়ী শ্রী প্রেমজিৎ বারিয়ার সৃষ্টি সকলের সঙ্গে ভাগ করে নিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, “কিছুদিন আগে আমি শ্রী প্রেমজিৎ বারিয়াজীর কাছ থেকে এই আশ্চর্যজনক শিল্পকর্মগুলি পেয়েছি, যিনি সদ্য পদ্মশ্রীতে ভূষিত হয়েছেন৷ তাঁর কাজের মধ্যে রয়েছে দিউ-এর বিখ্যাত নিদর্শন। দেখুন”।
“শ্রী প্রেমজিৎ বারিয়াজীর আরও কিছু শিল্পকর্ম এখানে রয়েছে। আশা করি, এই কাজটি ভবিষ্যতে আপনাকে দিউ ভ্রমণে অনুপ্রাণিত করবে”।
PG/MP/SB
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৯৪ কোটি ৮৬ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৮ কোটি ২২ লক্ষেরও বেশি টিকার ডোজ রয়েছে
নয়াদিল্লি, ০৮ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৯৪ কোটি ৮৬ লক্ষ ৫২ হাজার ৬০৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৮ কোটি ২২ লক্ষ ৩৮ হাজার ৫১০টি ডোজ হাতে রয়েছে।
CG/BD/SB
(Visitor Counter : 106
তথ্যওসম্প্রচারমন্ত্রক
৫২তম ইফিতে পরিচালক সত্রাবিত পালের প্রথম ছবি “নিতান্তই সহজ সরল” এক আইসক্রিম বিক্রেতার জীবনকথা
নয়াদিল্লী, ২৩ নভেম্বর, ২০২১
একজন আইসক্রিম বিক্রেতা তাঁর জীবনের বেঁচে থাকার অর্থ কিভাবে খুঁজে পেলেন এই ছবির মাধ্যমে সেটি প্রদর্শিত হয়েছে। “নিতান্তই সহজ সরল” ছবিটি গ্রাম বাংলার একজন সাধারণ মানুষের জীবনকথা। গোয়ায় অনুষ্ঠিত ভারতের আন্তর্জাতিক চলচ্চিত্র উৎসবে সিনেমাপ্রেমীরা অত্যন্ত সহজ সরল জীবনগাঁথার এই ছবিটি দেখে আনন্দ পেয়েছেন।
পরিচালক শ্রী পাল তাঁর প্রথম চলচ্চিত্র নির্মাণের প্রসঙ্গে জানান, গল্পের মূল নায়ককে তিনি তার ছোটবেলা থেকে দেখেছেন। স্কুল জীবনে এক আইস ক্রিম বিক্রেতা সাইকেলে করে আইসক্রিম নিয়ে গিয়ে তা ছোট ছোট ছেলেমেয়েদের কাছে বিক্রি করতেন। পরিচালক জানান গল্পের পটভূমি পশ্চিমবঙ্গ- বাংলাদেশ সীমান্তবর্তী হলদিবাড়ি শহর। গ্রাম বাংলার প্রত্যন্ত অঞ্চলে ঘুরে বেড়াতে তিনি আনন্দ পান। এই গল্পের মূল নায়ক মেলায় আইসক্রিম বিক্রি করতে গিয়ে জীবনে যে অভিজ্ঞতার সম্মুখীন হয়েছেন সেটি তিনি তাঁর ছবিতে ফুটিয়ে তোলার চেষ্টা করেছেন।
টিভি-তে সিরিয়াল করার মধ্য দিয়ে শ্রী পাল তাঁর চলচ্চিত্র জীবনে পথচলা শুরু করেন। তবে তিনি ভাবতেও পারেননি, তাঁর প্রথম ছবি আন্তর্জাতিক চলচ্চিত্র উৎসবের মতো একটি বড় মঞ্চে স্থান পাবে। এই ছবিতে দর্শকদের তিনি কোনো বার্তা দিতে চাইছেন কি না জানতে চাইলে শ্রী পাল বলেন, সব গল্প বার্তা দেয়না, নিছক ঘটনা দর্শকদের কাছে তুলে ধরা হয়। তাঁর ছবিটিও সেই ধরণেরই।
CG/CB/NS
(Visitor Counter : 121
প্রধানমন্ত্রীরদপ্তর
জাতীয় ক্রীড়া দিবসে খেলোয়াড়দের প্রধানমন্ত্রীর শুভেচ্ছা; মেজর ধ্যান চাঁদকে শ্রদ্ধা জানিয়েছেন
নতুনদিল্লি, ২৯শে আগস্ট, ২০২০
প্রধানমন্ত্রী শ্রী নরেন্দ্র মোদী জাতীয় ক্রীড়া দিবস উপলক্ষ্যে খেলোয়াড়দের শ্রদ্ধা জানিয়েছেন। প্রধানমন্ত্রী কিংবদন্তি ভারতীয় হকি খেলোয়াড় ধ্যান চাঁদের উদ্দেশেও শ্রদ্ধা নিবেদন করেছেন।
প্রধানমন্ত্রী বলেছেন,” বিভিন্ন খেলায় যারা ভারতের হয়ে প্রতিনিধিত্ব করেছেন এবং আমাদের জাতিকে গর্বিত করেছেন, সেই সব বিশিষ্ট ক্রীড়া ব্যক্তিত্বদের চিরস্মরনীয় অবদানকে জাতীয় ক্রীড়া দিবসে উদযাপন করা হয়ে থাকে। তাঁদের জেদ ও অধ্যাবসায় অবিস্মরণীয়।
আজ জাতীয় ক্রীড়া দিবসে আমরা মেজর ধ্যান চাঁদকে শ্রদ্ধা জানাই। তাঁর হকি স্টিকের জাদু কখনোই ভুলবার নয়।
আজকের এই দিনে আমাদের প্রতিভাবান খেলোয়াড়দের সাফল্যের পেছনে তাঁদের পরিবার, কোচ ও সহায়ক কর্মচারীদের গুরুত্বপূর্ণ ভূমিকার জন্য এদেরও প্রশংসা প্রাপ্য।
খেলাধুলাকে জনপ্রিয় করার জন্য এবং ভারতে ক্রীড়া জগতের প্রতিভাবানদের সাহায্য করার জন্য কেন্দ্র নানা উদ্যোগ গ্রহণ করেছে। খেলাধুলো এবং ফিটনেস ব্যায়ামকে দৈনন্দিন জীবনযাত্রার অঙ্গে পরিণত করার জন্য আমি সকলের কাছে আবেদন করব। এগুলির অনেক সুফল রয়েছে। সকলে আনন্দে থাকুন এবং সুস্থ থাকুন।“
CG/CB
(
স্বাস্থ্যওপরিবারকল্যাণমন্ত্রক
ভারতে করোনায় আরোগ্যের সংখ্যা আক্রান্তের সংখ্যার দ্বিগুণ
নতুন দিল্লি, ৪ আগস্ট, ২০২০
দেশে করোনা থেকে সুস্থ হয়ে উঠেছেন মোট ১২,৩০,৫০৯ জন ব্যক্তি। এর জেরে ভারতে আজ করোনায় মোট আরোগ্যের সংখ্যা এখন আক্রান্তের সংখ্যার তুলনায় দ্বিগুণ। গত ২৪ ঘন্টায় মোট ৪৪,৩০৬ জন ব্যক্তি হাসপাতাল থেকে ছাড়া পেয়েছেন। দেশে করোনায় সুস্থতার হার ৬৬.৩১% । কেন্দ্রীয় সরকার এবং রাজ্য / কেন্দ্রশাসিত অঞ্চলগুলির প্রশাসনগুলির কোভিড-১৯ মোকাবিলায় কৌশলগত সমন্বিত প্রয়াস বাস্তবায়ন এবং সমস্ত সামনের সারির স্বাস্থ্যকর্মীদের নিঃস্বার্থ ত্যাগ স্বীকারের ফলে সুস্থতার হার ক্রমাগত বৃদ্ধি পাচ্ছে। করোনায় চিকিৎসাধীন রয়েছেন ৫,৮৬,২৯৮জন।
কার্যকরী কন্টেনমেন্ট ব্যবস্থাপনা, লাগাতার পরীক্ষা এবং মানসম্মত ক্লিনিকাল ম্যানেজমেন্ট প্রোটোকলগুলির উপর নির্ভর করে একটি সামগ্রিক গুণমান সম্মত চিকিৎসা পদ্ধতির ভিত্তিতে মৃত্যুর হার ক্রমশই হ্রাস পেয়েছে। বিশ্বের তুলনায় ভারতে মৃত্যুর হার মাত্র ২.১০%। প্রথম লকডাউন থেকে যা সর্বনিম্ন নথিভুক্ত হয়েছে।
বর্তমান মৃত্যুর তথ্য বিশ্লেষণ করে দেখা গেছে যে ৬০ বছর বা তার বেশি বয়সীদের মধ্যে ৫০% মৃত্যুর ঘটনা ঘটেছে। ৩৭% মৃত্যুর বয়স ৪৫থেকে ৬০ বছর। যদিও ১১% মৃত্যু হয়েছে ২৬-৪৪ বছর বয়সীদের মধ্যে। এই তথ্য থেকে স্পষ্টভাবে বোঝা যাচ্ছে যে ৪৫ বছরের বেশি বয়সের লোকেরা উচ্চ-ঝুঁকিপূর্ণ গোষ্ঠীর অন্তর্ভুক্ত। তাই দেশে নিয়ন্ত্রণ কৌশলে এই গোষ্ঠীর মানুষের ওপর বিশেষ নজর দেওয়া হয়েছে। লিঙ্গ ভিত্তিক বিবরণে, মৃতদের মধ্যে ৬৮% পুরুষ এবং ৩২% মহিলা রয়েছেন।
কোভিড-১৯ মহামারী শুরুর পর থেকেই ভেন্টিলেটরের সহজলভ্যতা নিশ্চিত করার জন্য ভারত সময়োপযোগী ব্যবস্থা গ্রহণ করেছে। মহামারীর তীব্রতার সঙ্গে সঙ্গে "মেক ইন ইন্ডিয়া" কর্মসূচির আওতায় ভেন্টিলেটর সরবরাহে বিশেষ উদ্যোগ নেওয়া হয়েছে।
দেশে ৬০,০০০ ভেন্টিলেটরের প্রয়োজনীয়তা রয়েছ বলে ধারণা স্বাস্থ্য ও পরিবার কল্যাণ মন্ত্রকের। এই লক্ষ্য পূরণের জন্য স্বাস্থ্য ও পরিবার কল্যাণ মন্ত্রকের অধীনে স্বাস্থ্য পরিষেবা মহানির্দেশক এর আওতাধীন কারিগরি বিশেষজ্ঞ কমিটি কোভিড -১৯ এর জন্য ভেন্টিলেটরের ন্যূনতম প্রয়োজনীয়তা নির্দিষ্ট করে দিয়েছে এবং সুনির্দিষ্ট কারণ ও আলাপ আলোচনার পরেই তা কেনা যাবে। প্রয়োজনীয় চিকিৎসা সরঞ্জাম সরবরাহের সমস্যা সমাধানের জন্য বিশেষ দল গঠন করা হয়েছে।
দুটি বড় রাষ্ট্রায়ত্ত সংস্থা  - ভারত ইলেকট্রনিক্স লিমিটেড  এবং অন্ধ্র মেড-টেক জোন  এর উপর ভেন্টিলেটর তৈরির বিশেষ দায়িত্ব দেওয়া হয়েছে। এছাড়াও, গাড়ি নির্মাতা শিল্প সংস্থা প্রতিরক্ষা গবেষণা ও উন্নয়ন সংস্থা  এর সঙ্গে এ বিষয়ে যৌথভাবে পদক্ষেপ গ্রহণে এগিয়ে এসেছে। আজ অবধি, ৭০০টিরও বেশি হাসপাতালে এই মেক ইন্ডিয়া কর্মসূচির আওতায় তৈরি ভেন্টিলেটর প্রতিস্থাপন করা হয়েছে। দুই মাসেরও কম সময়ে, রাজ্য / কেন্দ্রশাসিত অঞ্চল / কেন্দ্রীয় সরকারকে ১৮০০০ এরও বেশি ভেন্টিলেটর সরবরাহ করা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/SS
প্রধানমন্ত্রীরদপ্তর
যোগী আদিত্যনাথ ও তাঁর মন্ত্রীপরিষদের সদস্যরা শপথ নেওয়ায়, প্রধানমন্ত্রীর অভিনন্দন
নতুনদিল্লি, ২৫শে মার্চ, ২০২২
প্রধানমন্ত্রী নরেন্দ্র মোদী যোগী আদিত্যনাথ ও তাঁর মন্ত্রীপরিষদের সদস্যদের উত্তরপ্রদেশের মুখ্যমন্ত্রী ও মন্ত্রী হিসেবে শপথ নেওয়ায় অভিনন্দন জানিয়েছেন।
বিগত ৫ বছরে বেশ কিছু সাফল্যর কথা উল্লেখ করে প্রধানমন্ত্রী আশা করেন মুখ্যমন্ত্রীর নেতৃত্বে রাজ্যে উন্নয়নের নতুন অধ্যায় রচিত হবে।
প্রধানমন্ত্রী এক ট্যুইটবার্তায় বলেছেন,
“@myogiadityanathজি ও তাঁর মন্ত্রীপরিষদের সদস্যরা উত্তরপ্রদেশের মুখ্যমন্ত্রী ও মন্ত্রী হিসেবে শপথ নেওয়ায় অভিনন্দন জানাই। বিগত ৫ বছরে রাজ্যের উন্নয়নের উদ্যোগে কোন ছেদ পড়েনি। আমার বিশ্বাস , আপনার নেতৃত্বে রাজ্যের মানুষের আকাঙ্ক্ষা পূরণ হবে আর উন্নয়নের নতুন অধ্যায় রচিত হবে।“
CG/CB/NS
(
বিজ্ঞানওপ্রযুক্তিমন্ত্রক
জেএনসিএএসআর-এর কোভিড-১৯এর নমুনা পরীক্ষার জন্য আণবিক পদ্ধতির কিট উদ্ভাবন
নয়াদিল্লী, ১২ জুলাই, ২০২০
বিজ্ঞান ও প্রযুক্তি দপ্তরের স্বায়ত্ত্ব শাসিত সংস্থা জওহরলাল নেহরু সেন্টার ফর অ্যাডভান্সড সায়েন্টিফিক রিসার্চ  দেশীয় পদ্ধতিতে ফ্লুরোসেন্স পরীক্ষা এবং পলিমার্স শৃঙ্খল বিক্রিয়ার সঙ্গে যুগ্মভাবে বিপরীত অনুকরণীয় পলিমার্স শৃঙ্খল বিক্রিয়ার মাধ্যমে ভাইরাস শনাক্তকরণের জন্য একটি কিট তৈরি করেছে- আণবিক প্রক্রিয়ার মাধ্যমে যার ফলে কোভিড-১৯এর নমুনা পরীক্ষা করা যাবে। ভিএনআইআর বায়োটেকনোলজিস প্রাইভেট লিমিটেডকে এই কিট তৈরির দায়িত্ব দেওয়া হয়েছে। কর্ণাটক সরকারের ব্যাঙ্গালোর বায়ো-ইনোভেশন সেন্টার  এই সংস্থাটিকে সাহায্য করছে।
বিপরীত অনুকরণীয় পলিমার্স শৃঙ্খল বিক্রিয়া এর মাধ্যমে শনাক্তকরণের জন্য ফ্লুরোসেন্স পরীক্ষা ও পলিমার্স শৃঙ্খল বিক্রিয়ার মিশ্রণ ঘটানো হয়েছে। কোভিড-১৯এর সংক্রমণ পরীক্ষার কিটে আণবিক প্রক্রিয়ায় নমুনা বিশ্লেষণ করার জন্য এই ব্যবস্থা নেওয়া হয়েছে। সাধারণত পিসিআর ভিত্তিক টেস্ট কিটগুলিতে তিন রকমের উপাদান থাকে- ওলিগো, উসেচক এবং আণবিক পদ্ধতি। ওলিকো এবং উৎসেচকের মাধ্যমে পরীক্ষা করার কিছু উপাদান দেশেই পাওয়া যায়। আর বাকিগুলি বিদেশ থেকে আমদানি করতে হয়। কিন্তু আণবিক প্রক্রিয়ায় যে পরীক্ষা করা হয় তার সমস্ত উপাদানই বিদেশ থেকে আমদানি করতে হত। পিসিআর-এ সম্প্রসারণের জন্য আণবিক পদ্ধতি ব্যবহার করা হয়। তবে কোভিড-১৯এর নমুনা পরীক্ষার জন্য যে পদ্ধতি ব্যবহার করা হয় তা অন্য অনেক ভাইরাস শনাক্তকরণের জন্যও ব্যবহৃত হয়।
ভিএনআইআর আণবিক পদ্ধতির মাধ্যমে পরীক্ষা করার জন্য সংশ্লেষণের যে প্রক্রিয়া তৈরি করেছে সেটি পিসিআর ভিত্তিক কোভিড-১৯এর শনাক্তকরণে যথেষ্ট কার্যকরী। ভিএনআইআর এখন এই উদ্ভাবনের স্বীকৃতি পাওয়ার আবেদনের প্রক্রিয়া শুরু করেছে।
আণবিক পদ্ধতিতে নমুনা পরীক্ষার সুযোগ এতদিন গবেষণাগারগুলির মধ্যেই সীমাবদ্ধ ছিল। কিন্তু কোভিড-১৯এর ফলে উদ্ভুত পরিস্থিতিতে এই পরীক্ষা আরও ব্যাপকভাবে করার প্রয়োজন দেখা দিচ্ছে। আত্মনির্ভরতার জন্য দেশে এই ধরণের কিট তৈরির প্রয়োজন। উৎসেচক ও ওলিগোর মাধ্যমে যে পরীক্ষা করা হত সেই কিটের আংশিক উপাদন ভারতে তৈরি হয়। এখন ভিএনআইআর আণবিক পদ্ধতিতে পরীক্ষা করার দেশীয় উপাদান উদ্ভাবন করল।
জৈব রসায়ন বিদ্যায় সংশ্লেষের মাধ্যমে আণবিক প্রক্রিয়ায় নমুনার পরীক্ষা করা হয়ে থাকে। ভিএনআইআর-এর উদ্ভাবনের ফলে দেশেই এই প্রক্রিয়ার উপাদান তৈরি করা সম্ভব। গত মার্চ মাসে কোভিড মহামারীর জন্য সারা বিশ্ব যখন স্তব্ধ হয়ে গিয়েছিল ভিএনআইআর-এর গবেষণকরা সেইসময় বাড়িতে থেকে এই উদ্ভাবন নিয়ে কাজ করেছেন। মেক ইন ইন্ডিয়া ও আত্মনির্ভর ভারতের সঙ্গে সাযুজ্য রেখে দেশে কোভিড-১৯এর টেস্টিং কিট তৈরি জন্য ভিএনআইআর-এর গবেষণা ও উন্নয়ন বিভাগ অভূতপূর্ব এই সাফল্য লাভ করেছে।
(CG/CB/NS
অসামরিকবিমানপরিবহণমন্ত্রক
জাতীয় এয়ার স্পোর্টস নীতির অধীনে অ্যারোবেটিক্স, অ্যারো মডেলিং, অপেশাদার এবং পরীক্ষামূলক ভাবে তৈরি বিমান, বেলুনিং, ড্রোন গ্লাইডিং, হ্যাঙ গ্লাইডিং প্রভৃতির উন্নতি সাধন করা হবে
নতুন দিল্লি, ০৭ ফেব্রুয়ারি, ২০২২
ভারতে এয়ার স্পোর্টসের আরও উন্নতি সাধন করতে সরকার একটি খসড়া জাতীয় এয়ার স্পোর্টস নীতি, এন এ এস পি-২০২২ প্রণয়ন করতে চলেছে। চলতি বছরের ১লা জানুয়ারি এই খসড়া নীতিটি জনমত সংগ্রহের জন্য প্রকাশ করা হয়েছে। গত ৩১ শে জানুয়ারি পর্যন্ত মতামত সংগ্রহ করা হয়েছে। সরকার সেগুলি এখন পরীক্ষা করে দেখছে।
এই খসড়া জাতীয় এয়ার স্পোর্টস নীতি অনুসারে ভারতকে বিমান ক্রীড়া ক্ষেত্রে একটি বৈশ্বিক হাব করতে পরিকল্পিতভাবে কিছু ব্যবস্থা নেওয়া হয়েছে।
১/ এই নীতির মাধ্যমে এয়ার স্পোর্টস যেমন,
অ্যারোবেটিক্স, অ্যারো মডেলিং, অপেশাদার এবং পরীক্ষামূলক ভাবে তৈরি বিমান, বেলুনিং, ড্রোন গ্লাইডিং, হ্যাঙ গ্লাইডিং প্রভৃতির উন্নীত করা হবে।
২/ সরকার বিমান ক্রীড়া সংক্রান্ত বিশেষজ্ঞদের নিয়ে একটি পরিকাঠামো গড়ে তুলবে।
৩/ আত্মনির্ভর ভারত অভিযানের সাথে সামঞ্জস্য রেখে ঘরোয়া নকশা, উন্নয়ন এবং বিমান ক্রীড়া সরঞ্জামাদি উৎপাদন সংক্রান্ত বিষয়ে প্রচার করা হবে।
৪/ সরকার এয়ার স্পোর্টস ইভেন্টে ভারতীয়দের অংশগ্রহণ বাড়ানোর চেষ্টা করবে।
৫/ এয়ার স্পোর্টসকে আরো উন্নীত করতে বিদ্যালয় থেকে শুরু করে কলেজ ও বিশ্ববিদ্যালয়ের ছাত্র-ছাত্রীদের উজ্জীবিত করা হবে।
দেশে বিমান ক্রীড়াক্ষেত্রে প্রসারের জন্য ২০২১-২২ আর্থিক বছরে এক কোটি টাকা বরাদ্দ করা হয়েছে। জাতীয় এয়ার স্পোর্টস নীতি একবার চূড়ান্ত হয়ে গেলে এবং এয়ার স্পোর্টস ফেডারেশন অফ ইন্ডিয়া গঠিত হলে সরকার প্রয়োজনভিত্তিতে অর্থের অনুমোদন দিতে পারে।
আজ রাজ্যসভায় এক লিখিত প্রশ্নের উত্তরে কেন্দ্রীয় অসামরিক প্রতিরক্ষা মন্ত্রকের প্রতিমন্ত্রী জেনারেল ডক্টর ভি কে সিং এই তথ্য জানিয়েছেন।
CG/ SB
(Visitor Counter : 79